b'\n_START_ARTICLE_\nRed Bull Arena (Salzburg)\n_START_PARAGRAPH_\nRed Bull Arena on jalkapallostadion Wals-Siezenheimissa, It\xc3\xa4vallassa. Stadion avattiin maaliskuussa 2003 ja se on jalkapallojoukkue Red Bull Salzburgin kotistadion. Stadionin kapasiteetti oli alun perin noin 18\xc2\xa0000, mutta se nousi yli 30\xc2\xa0000:een ennen jalkapallon Euroopan-mestaruuskilpailuja 2008. Stadionista k\xc3\xa4ytettiin EM-kilpailujen aikaan nime\xc3\xa4 EM-Stadion Wals-Siezenheim._NEWLINE_Stadion on It\xc3\xa4vallan Bundesliigassa ainoa kentt\xc3\xa4, jossa on tekonurmi._NEWLINE_Stadionia olisi k\xc3\xa4ytetty avajais- ja p\xc3\xa4\xc3\xa4tt\xc3\xa4j\xc3\xa4isseremonioiden pitopaikkana, mik\xc3\xa4li Salzburg olisi saanut j\xc3\xa4rjestett\xc3\xa4v\xc3\xa4kseen vuoden 2014 talviolympialaiset.'